|  |
| --- |
| Република МакедонијаМинистерство за здравствоБр.: \_\_\_\_\_\_\_\_\_\_\_\_\_\_\_\_\_\_\_Датум: \_\_\_\_\_\_\_\_\_\_\_\_\_\_\_\_\_ |

|  |
| --- |
| МИНИСТЕРСТВО ЗА ЗДРАВСТВО |

ДО ГЕНЕРАЛНИОТ СЕКРЕТАР

НА ВЛАДАТА НА РЕПУБЛИКА МАКЕДОНИЈА

|  |
| --- |
| Име на материјалот: Предлог - Закон за изменување и дополнување на Законот за здравственото осигурување |

|  |
| --- |
| Усогласеност со Програмата на Владата  |

|  |
| --- |
| Усогласеност со член 68 од Деловникот за работа на Владата: ДА   ДЕЛУМНО НЕ |

|  |
| --- |
| Предлог на која седница на Влада да се разгледа материјалот: На првата наредна седница |

|  |
| --- |
| Доверливост на материјалот: нема доверлив карактер |

|  |
| --- |
| Итност на материјалот (да се наведе образложение за итноста): Материјалот е од итен карактер |

|  |
| --- |
| Прилог:  |

|  |  |  |
| --- | --- | --- |
| Датум на доставување на материјалот:\_\_\_\_\_\_\_\_\_\_\_\_ година |  | ПОТПИС:МИНИСТЕРНикола Тодоров |

Изготвил: Стојанчо Стојковски

Контролирал: Кабинет на министер

Одобрил: Насуф Ипчја, држ.секретар

 М-р Јовица Андовски, заменик министер за здравство



Република Македонија

МИНИСТЕРСТВО ЗА ЗДРАВСТВО

*М Е М О Р А Н Д У М*

НАСЛОВ: **Предлог - Закон за изменување и дополнување на Законот за здравственото осигурување**

 ПОТПИС:

 (на министерот, државниот секретар или друго овластено лице)

Скопје, септември 2014 година

1.Осврт по материјалот:

 Со Предлог Законот за изменување и дополнување на Законот за здравственото осигурување се предвидува обврска на Фондот за здравствено осигурување на Македонија да врши централна набавка на ортопедски помагала за потребите на осигурените лица и се утврдува референтната цена на помагалата..

2. Разгледани можни решенија ( за-против аргументи):

3. Резултати од извршените консултации со ресорните министерства, другите органи на државната управа и организации:

4. Решение кое се препорачува (со образложение):

Да се усвои Предлог Законот и да се достави до Собранието на Република Македонија.

5. Фискални импликации на материјалите што се предлагаат:

Предлог Законот не предизвикува фискални импликации по Буџетот на Република Македонија.

6. Очекувани влијанија:

 Со усвојување на Предлог Законот ќе се намалат трошоците на Фондот за здравствено осигурување на Македонија кои сега ги има за ортопедски и други помагала, поради ефектот на Економијата на обем.

7. Усогласеност со европското законодавство (кои директиви на ЕУ се транспонираат во нашето законодавство):

8.Оценка на Секретаријатот за законодавство по материјалот:

9.Клучни елементи за информирање :

ОБРАЗЕЦ ЗА ПРОЦЕНКА НА ФИСКАЛНИТЕ ИМПЛИКАЦИИ НА

ПРЕДЛОГ ПРОПИСИТЕ И ОПШТИТЕ АКТИ ДОСТАВЕНИ ДО

ВЛАДАТА НА РЕПУБЛИКА МАКЕДОНИЈА ЗА НИВНО УСВОЈУВАЊЕ

|  |  |
| --- | --- |
| 1. Назив на предлогот:

Предлог - Закон за изменување и дополнување на Законот за здравственото осигурување  | 2. Министерство/орган на државна управа:Министерство за здравство |
| 3. Цел на предметот: | 4. Вид на предлогот:Предлог закон |
| 5. Контакт лице и звање:Стојанчо Стојковски, државен советник  | 6. Контакт тел./факс или е-пошта: 076/485002 |
| 7. Активност: |
| 8. Вид на барање: | ()Регулатива во врска со ЕУ(Х) Друга нова регулатива | () Нова програма()Зголемување/намалување на постоечка програма | () Прераспределба (на средства) помеѓу две програми() Спојување на две или повеќе програми |
| 9. Цел на барањето/предложената активност: донесување на предлог закон |
| 10. Врска со владината програма: Надвор од програмата за работа на Владата |
| 11. Фискални импликации: | (илјади денари) |
|  | Тековна год. | Втора год. | Трета год. | Четврта год. |
| 1. Вкупни трошоци за предлогот

Плати Стоки и услугиКапиталТрансфериВкупно  | 000000 | 000000 | 000000 | 000000 |
| 1. Одобрени средства за предлогот

Плати Стоки и услугКапиталТрансфериВкупно  | 000000 | 000000 | 000000 | 000000 |
| 1. Промена (разлика) од одобрените средства (Б-А)

Плати Стоки и услугКапиталТрансфериВкупно  | 000000 | 000000 | 000000 | 000000 |
| 1. Расположиви средства од прелевање (од други активности или програми во органот)

Плати Стоки и услугКапиталТрансфериВкупно  | 000000 | 000000 | 000000 | 000000 |
| 1. Нето имликации на средствата на органот (Ц-Д)

Плати Стоки и услугКапиталТрансфериВкупно  | 000000 | 000000 | 000000 | 000000 |
| 1. Дополнителни извори на финансирање или споделување на трошоците

Извор \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  |  |  |  |  |
| 12. Нето зголемување/намалување на бројот на вработени во врска со предлогот |  |  |  |  |
| 1. Какви гаранции, заеми или други вистински или можни обврски ќе произлезат за Владата (а кои не се наведени во точка 11 А до 11 Г)
 |  |
| 14. Ако ова претставува барање за дополнителни средства во тековната фискална година или надвор од нормалниот циклус на подготвување на буџетот, дајте образложение |  |
| 15. Дата на завршување на проценката |  |
| 16. Дата на поднесување на анализите до Министерството за финансии за добивање мислење: |  |
| 17. Дата на добивање на одговор од Министерството за финансии: |  |
| 18. Измени побарани од Министерството за финансии: |  |
| 19. Одго вор на министерството-предлагач: |  |
| 20. Одго вор на Министерството за финансии: |  |
| 21. Дали мислењето на Министерството зафинансии е дадено во прилог: |  |
| 20. Одобрено/Дата: |  |
| Потпис на државен секретар или директор на орган |  \_\_\_\_\_\_\_\_\_Ден/месец/год. | Потпис на министерот | \_\_\_\_\_\_\_\_\_\_\_\_Ден/месец/год. |

МИНИСТЕРСТВО ЗА ЗДРАВСТВО

**Предлог - Закон**

**за изменување и дополнување на Законот за здравственото осигурување**

Скопје, септември 2014 година

ВОВЕД:

1. ОЦЕНКА НА СОСТОЈБИТЕ ВО ОБЛАСТА ШТО ТРЕБА ДА СЕ УРЕДИ СО ЗАКОНОТ И ПРИЧИНИ ЗА ДОНЕСУВАЊЕ НА ЗАКОНОТ

Со ПредлогЗаконот за изменување и дополнување на Законот за здравственото осигурување се предвидува обврска на Фондот за здравствено осигурување на Македонија да врши централна набавка на ортопедски и други помагала за потребите на осигурените лица и се утврдува референтната цена на помагалата.

1. ЦЕЛИ, НАЧЕЛА И ОСНОВНИ РЕШЕНИЈА

Со решенијата содржани во Предлог Законот ќе се изврши изменување и доплнување на одделни решенија во Законот.

Предлог Законот за изменување и дополнување на Законот за здравственото осигурување се заснова на истите начела на кои се заснова Законот за здравственото осигурување.

Во Законот се содржани основни решенија со кои ќе се овозможи намалување на трошоците на Фондот за здравствено осигурување кои сега ги има за ортопедски помагала и други помагала, поради ефектот на Економијата на обем.

1. ОЦЕНА НА ФИНАНСИСКИТЕ ПОСЛЕДИЦИ ОД ПРЕДЛОГОТ НА ЗАКОНОТ ВРЗ БУЏЕТОТ И ДРУГИТЕ ЈАВНИ ФИНАНСИСКИ СРЕДСТВА

Предлог Законот за изменување и дополнување на Законот за здравственото осигурување не предизвикува фискални импликации по Буџетот на Република Македонија.

1. ПРОЦЕНА НА ФИНАНСИСКИ СРЕДСТВА ПОТРЕБНИ ЗА СПРОВЕДУВАЊЕ НА ЗАКОНОТ И НАЧИН НА НИВНО ОБЕЗБЕДУВАЊЕ, КАКО И ПОДАТОЦИ ЗА ТОА ДАЛИ СПРОВЕДУВАЊЕТО НА ЗАКОНОТ ПОВЛЕКУВА МАТЕРИЈАЛНИ ОБВРСКИ ЗА ОДДЕЛНИ СУБЈЕКТИ

Предлог Законот за изменување и дополнување на Законот за здравственото осигурување не предизвикува фискални импликации по одделни субјекти.

ПРЕДЛОГ - ЗАКОН

за изменување и дополнување на Законот за здравственото осигурување

Член 1

 Во Законот за здравственото осигурување („Службен весник на Република Македонија“ бр. 25/00, 34/00, 96/00, 50/01, 11/02, 31/03, 84/05, 37/06, 18/07, 36/07, 82/208, 98/08, 6/09, 67/09, 50/10, 156/10, 53/11, 26/12, 16/13, 91/13, 187/13, 43/14, 44/14, 97/14, 112/14 и 113/14),, во членот 54, став 1, точката 8), по зборовите „здравствените услуги„ запираката се брише и се додава сврзникот „и„, a по зборот „лековите„, запирката и зборовите „ортопедските и други помагала„ се бришат.

 Во членот 54, став 1, по точката 8), се додаваат две нови точки 8-а) и 8-б) кои гласат:

„8-а) утврдува референтни цени за ортопедски и други помагала, на кои министерот за здравство дава согласнот;

8-б) спроведува годишна или повеќегодишна јавна набавка за ортопедски и други помагала за потребите на осигурените лица која ја започнува најдоцна до крајот на септември од последната година за која што е распишана тековната набавка за ортопедски и други помагала;„

Член 2

 Во членот 63-а, по зборот „цена„ се додаваат зборовите „на лекови„, а по зборот „лекови„ запирката и зборовите „ортопедски и други помагала„ се бришат.

 Во членот 63-а, по ставот 1, се додаваат два нови става 2 и 3 кои гласат:

„ Референтна цена на ортопедските и други помагала е максималната цена по која Фондот ги набавува ортопедските и други помагала на тендер.

Не може да се склучи договор за јавна набавка на ортопедски и други помагала со цена повисока од референтната цена.„

Член 3

 По членот 86-б, се додава нов член 86-в, кој гласи:

„Член 86-в

Директорот на Фондот и одговорното лице во правното лице што ќе склучат договор за јавна набавка на ортопедски и други помагала спротивно на член 63-а, став 3 и 4 од овој закон, ќе се казнат со казна затвор од една до пет години.„

Член 4

 Јавната набавка за ортопедски и други помагала за 2015 година Фондот ќе ја започне во рок од 15 дена од денот на влегувањето во сила на овој закон.

Член 5

 Овој закон влегува во сила осмиот ден од денот на објавувањето во „Службен весник на Република Македонија“.

ОБРАЗЛОЖЕНИЕ НА ПРЕДЛОГ - ЗАКОНОТ

I. ОБЈАСНУВАЊЕ НА СОДРЖИНАТА НА ОДРЕДБИТЕ НА ПРЕДЛОГ ЗАКОНОТ

Со член 1 од Предлогот се врши дополнување на членот 54, со две нови точки според кои Фондот утврдува референтни цени за ортопедски и други помагала на кои министерот за здравство дава согласнот и спроведува годишна или повеќегодишна јавна набавка за ортопедски и други помагала за потребите на осигурените лицакоја ја започнува најдоцна до крајот на септември од последната година за која што е распишана тековната набавка за ортопедски и други помагала:„

Со членот 2, соодветно на измената предложена во членот 1, се менува и дополнува постојниот членот 63-а.

Со членот 3 со кој се додава нов член со кој се предвидува кривична одговорност за директорот на Фондот и одговорното лице во правното лице ако скулучат договор за јавна набавка на ортопедки и други помагала со цени повисоки од референтните.

Со членот 4 се предвидува рокот кога Фондот ќе ја спроведе првата јавна набавка за ортопедски и други помагала.

II. МЕЃУСЕБНА ПОВРЗАНОСТ НА РЕШЕНИЈАТА СОДРЖАНИ ВО ПРЕДЛОЖЕНИТЕ ОДРЕДБИ

Решенијата содржани во предложените одредби се меѓусебно поврзани во функција на соодветна практична имплементација на предметниот закон.

III. ПОСЛЕДИЦИ ШТО ЌЕ ПРОИЗЛЕЗАТ ОД ПРЕДЛОЖЕНИТЕ РЕШЕНИЈА

Со предложените решенија ќе се овозможи намалување на трошоците за ортопедски и други помагала користејќи ги ефектите на економијата на обем.

Текст на одредбите од Законот за здравственото осигурување („Службен весник на Република Македонија“ бр. 25/00, 34/00, 96/00, 50/01, 11/02, 31/03, 84/05, 37/06, 18/07, 36/07, 82/208, 98/08, 6/09, 67/09, 50/10, 156/10, 53/11, 26/12, 16/13, 91/13, 187/13, 43/14, 44/14, 97/14, 112/14 и 113/14), што се менуваат и дополнуваат

#### Делокруг на работа

##### Член 54

Фондот ги врши следниве работи:

1) ги спроведува прописите и политиката на развојот и унапредувањето на здравствената заштита во врска со задолжителното здравствено осигурување;
2) со општи акти ги уредува прашањата за кои е овластен со овој закон;
3) планира и прибира средства од задолжителното здравствено осигурување;
4) обезбедува остварување на права од задолжителното здравствено осигурување на осигурените лица, се грижи за законито остварување на нивните права и им пружа стручна помош при остварувањата на нивните права и интереси;
5) ги плаќа здравствените услуги за осигурените лица на здравствените установи кои ги обезбедуваат здравствените услуги според бројот на осигурени лица (капитација) во примарна здравствена заштита, според утврдени цени на здравствените услуги во специјалистичко-консултативната здравствена заштита и здравствени услуги во болничка здравствена заштита:
- групирани по дијагностички сродни групи (ДСГ) методологија за акутна нега на хоспитализирани болни според утврдени дијагностички сродни групи ДСГ референтни цени и
- според утврдени цени на здравствени услуги во болничка здравствена заштита за дневна болница, хронично лежечки болни и медицинска рехабилитација и физикална терапија за лежечки болни.
6) ги плаќа надоместоците на плати и други парични надоместоци;

7) избришана;
8) ги утврдува референтните цени на здравствените услуги, лековите, ортопедските и други помагала кои ги надоместува Фондот, на кои министерот за здравство дава согласност.;
9) договара обезбедување на здравствени услуги на осигурените лица со здравствените установи  според  нормативи  и  стандарди  базирани  врз  усвоена  медицинска  доктрина и медицина базирана на докази за ефикасна и рационална здравствена заштита;
10) развива  сопствен  информативен  систем  со  потребни  податоци  за  задолжителното здравствено осигурување;
10-а) издава електронска картичка за здравствено осигурување и води евиденција за нејзиното издавање;
10-б) води и други евиденции од здравственото осигурување;
11) ги  спроведува  меѓународните  договори  во  делот  на задолжителното здравствено осигурување;
12) врши увид и контрола на договорениот обем и вид на обезбедени здравствени услуги на осигурените лица во здравствените установи, на документацијата поврзана со укажаните здравствени услуги и на спроведувањето на медицината базирана на докази;
13) презема мерки за ефикасно, ефективно и економично користење на средствата од задолжителното здравствено осигурување;
14) одлучува за правата од задолжителното здравствено осигурување во прв степен и
15) врши и други paбoти во врска со правата и обврските од задолжителното здравствено осигурување.

#### Референтни цени

##### Член 63-а

Референтна цена е максимален износ кој Фондот го надоместува и со кој износ се обезбедува снабдување со лекови, ортопедски и други помагала.